Fostul golgheter al Ligii 1 o avertizează pe echipa lui Adrian Mititelu: "Acesta este un semn mare de îngrijorare pentru ei!"
FCU Craiova a pierdut derby-ul local cu CSU Craiova (1-2) și a intrat în play-out de pe loc de baraj pentru menținerea în Liga 1.
Raul Rusescu a analizat prestațiile recente ale echipei lui Adrian Mititelu. Fostul golgheter al primului eșalon din România a semnalat un aspect îngrijorător pentru olteni.
"Acesta este un semn mare de îngrijorare pentru ei!"
"Dacă ne uităm la ultimele etape, FCU Craiova a pierdut cu echipe din play-out. Acesta este un semn mare de îngrijorare pentru ei. Plus că tot ce se întâmplă acolo nu este bine. Trebuie să schimbe ceva cât mai curând. Lupta în subsolul clasamentului este foarte complicată.
Mititelu a schimbat antrenori peste antrenori. Ceva nu e OK acolo. FCU Craiova are un lot bun, dar rezultatele întârzie să apară", a spus Raul Rusescu, conform GSP.ro.